Калектыў ЛДД-511 невялікі – 30 чалавек. Заўважыла, пра многіх Іван Аляксандравіч гаворыць з асаблівым гонарам і цеплынёй. Кажа, што не кожны трактарыст ці механізатар гатовы карпець, каб давесці да ладу тэхніку, якая даўно з заводскага канвеера. А вось машыніст пагрузчыка “Амкадор” Мікалай Вацлававіч Вербаль з тых, каго цяжкасці не палохаюць, на дарожнай службе ён ужо многа год. А яго жонка Святлана Міхайлаўна падтрымлівае чысціню на 4-кіламетровым адрэзку шашы М6: прыбірае пляцоўку для адпачынку, абочыну, аўтобусны прыпынак. Вярнуўшыся са службы ў арміі, умацаваў сямейную каманду Вербаляў і сын Ігар: ён трактарыст. Дарэчы, дом гэтых працавітых людзей побач з дарогай – у Міцарах.